13.9.2016

**מבוא לחשיבה אסטרטגית – ד"ר דימה אדמסקי (שיעור מס' 1)**

מה נעשה היום:

* אנחנו נסקור את הקורס והתכנים שלו
* מבוא לחשיבה אסטרטגית
* התפתחות של מלחמה מודרנית וחשיבה אסטרטגית מודרנית

הקורס יועבר עם האלוף היימן ותא"ל פינקל.

הקורס בנוי כסמינר אקדמי של MA.

לקראת כל שיעור תדרשו לקרוא חומרי קריאה.

מה זו **אסטרטגיה**?

דורון לוין: הסתכלות כוללנית, ארוכת טווח להשגת יעדים.

יעל: הייתי מוסיפה תכנון כדי להגיע ליעדים

טוני: הסתכלות מבחוץ

דורון בן ברק: יש להוסיף לכך גם מקסום תועלת – מינימום מאמצים לממש מקסימום תועלת.

יעל הס: יש לנסות לצמצם מחירים.

ינקו: יש לתת את הדעת להזדמנויות, יתרונות וחסרונות.

אלי: יש לשים לב גם למתחרים

דורון בן ברק: מבקש לחדד – לא מתחרה – אלא שחקן.

דימה: יש חשיבות מיוחדת לשחקנים מתחרים.

ראג': איפה אתה ולאן אתה רוצה להגיע, תוך מזעור המחירים שלנו.

אבינעם: יש צורך בבחירה באיזו דרך להגיע ליעד.

ד"ר אדמסקי: התאמה (קורלציה) הכי אופטימאלית בין יעדים (מטרות), אמצעים ודרכי פעולה תוך התחשבות בצד השני.

יש לשים לב לאבחנה בין אינטראקציה אסטר' ולא אסטר' – אינטראקציה אסטר' תלויה בכך שהצד השני מפעיל אסטר' שמבקשים לקדם.

החוק השלישי של ניוטון – הכוח שאנחנו מפעילים כלפי גוף הוא אותו הכוח שהגוף מפעילים עלינו.

חשיבה אסטר' – תכנון מטרות, אמצעים ומהלכים, תוך יכולת לבצע תעדוף של המהלכים שלנו והתחשבות במהלכי הצד השני (חשיבה בעניין עלות תועלת).

מה המטרה האולטימטיבית של אסטר'?

שי: לגרום ליריב לשנות אסטר'

מרקוס: להכריח את היריב להפסיק את ההתנגדות לאסטר' שלי

ישראל: לשמר עליונות על השחקנים האחרים

ג'ים: הדרך היעילה ביותר להשיג את המטרות שלך

דימה: המטרה האולטימטיבית של כל אסטרטגיה היא לאכוף/להטיל את הרצון האסטרטגי שלך על הצד השני. במילים אחרות – לגרום לצד השני לעשות כרצונכם.

בעולם הצבאי – לתרגם אפקטים מסדר נמוך יותר לאפקטים מסדר גבוה יותר.

במסגרת זאת יש חלוקת עבודה בין דרגים שונים.

מי שניסה להמשיג את הנושא הזה בהתחלה הוא קארל פון קלאוזביץ' בספרו "על המלחמה".

בהמשך הקורס נבדוק מה מתוך המחשבה הזאת עדיין משרת אותנו ומה לא.

קלאוזוביץ': "**המלחמה היא ממלכת אי הוודאות**" – זה המשפט שמאד הוטמע בחשיבה האסטרטגית הישראלית.

קלאוזוביץ': "**המלחמה היא המשך המדיניות באמצעים אחרים בד"כ אלימים**".

מלחמה היא כלי שמאפשר לממש מדיניות כשדיפלומטיה לא מצליחה, ולהפך: דיפלומטיה מאפשרת לממש מדיניות כשמלחמה לא מצליחה.

מטרות הן אפקטים ברמה גבוה יותר מאמצעים.

באסטרטגיה יש שני סוגי שחקנים/דרגים: **מדינאים ומצביאים**.

לפי הנוסחה של קלאוזוביץ': אנשי צבא כפופים למדינאים.

אילו רמות של אינטראקציה אסטר' יכולה להתקיים:

1. אסטרטגיה רבתי
2. אסטרטגית
3. מערכתית – אופרטיבית
4. טקטית

כל השנה ננסה לברר את המתחים שבין הרמות הללו.

אסטרטגיה צמחה מהמילה – סטרטוס = צבא/כוח צבאי. אגו- להוביל/אני מוביל.

סטרטגו – מוביל של כוח צבאי.

ביוון העתיקה – בערי המדינה – היתה שיטת ניהול של מועצה שכללה 10 אסטרטגים, שהיוו נציגים של כל שבט. המועצה הזה עיצבה כללים לכל מה שקשור לתחום הצבאי (הכרזה על המלחמה, אופי ניהולה, אופי סיומה, משאבים, גיוס אנשים, מגעים דיפלומטיים). הנציגים היו מתמנים לשנה אחד, ותפקידם היה לגבש את האסטרטגיה הכוללת.

הרמה הנמוכה ביותר של אינטראקציה אסטר' היא **טקטיקה**.

"**טקוס**" ביוונית זה צורה/מסגרת – טקטיקוס: מסגור או סידור צורות.

זה מזכיר איך היו מסודרים חיילים יוונים או רומים.

ביוון העתיקה – טקטיקה היתה צורה של ניהול מסגרת צבאית ברמה הכי נמוכה.

בעברית – תכסיס – פרשנות מילולית: צורה או מסגרת וגם תחבולה.

מה זה **רמה אופרטיבית**?

אבינעם: היכולת לסדר את הטקטיקה באופן שתשרת את האסטרטגיה.

דימה: כל רמה מספקת אמצעים למטרה שמעליה או יעדים לרמה שמתחתיה.

דימה: הרמה האופרטיבית מכונה גם כאומנות אופרטיבית.

המונח אומנות אופרטיבית נולד רק במאה ה-20. עשיה ברמה הזו היתה קיימת גם קודם לכן אבל לא יצרו בשביל זה דיון נפרד.

בספר של קלאוזוביץ' אין שום עיסוק ברמה המערכתית.

תחת זאת משתמשים במושגים כמו אסטר' נמוכה או טקטיקה גבוהה.

המונח נולד בעקבות שינוי אופי הלחימה. אם נבדוק היסטורית מדוע חל שינוי כזה נגלה שלושה גורמים:

**שינויים בהיקף המלחמה**

1. שינוי בגודל הצבא
2. שינוי בשטח הלחימה
3. התמשכות הלחימה

ברגע שהמלחמה הפכה לתופעה רב מימדית היה צורך לנהל מערכת פיקוד אחרת, שתיתן מענה לקרבות שונים במקומות שונים. דהיינו: **שינויים בתחום הפיקוד והשליטה.**

הגורם השלישי: **השפעה של פיתוחים טכנולוגיים** שהשפיעו במישרין על אופי המלחמה.

במאה ה-19 מזהים את מרבית השינויים הללו, ובמאה ה-20 מתעצבת החשיבה בתחום הרמה המערכתית.

בין היתר מתעצבים עקרונות המלחמה ודוקטרינות צבאיות.

ברמה האופרטיבית נערכת חשיבה שבה מתבצע תרגום מהרמה האסטרטגית לרמה הטקטית.

במסגרת זאת נערך שיח בין מדרגי.

ככל שהרמה גבוהה יותר מקבילים אותה לאדריכלות. ככל שהרמה נמוכה יותר מתרגמים אותה להנדסה.

במהלך מלחמת העולם השניה התפתחה גם רמת אסטרטגיה רבתי. זאת לאור התרחבות המלחמה, והצורך להבין גם תחומים נוספים מעבר לתחום הצבאי הצר.

אם ניקח כל מלחמה בהיסטוריה המודרנית – אנו מסוגלים לספר עליה סיפור בכל אחת מהרמות.

משדה הקרב > "תיאטרון מבצעים" > מלחמה

יש גם חלוקת עבודה בין דרג צבאי לדרג מדיני. ככלל רואים את הדרג המדיני כמי שנותן הנחיה לדרג הצבאי, שמתרגם אותו לדרכי פעולה.

בשיח הבין מדרגי אין חלוקה ברורה בין המדרגים.

ושוב: אסטרטגיה היא תרגום של אפקטים מסדר נמוך יותר לסדר גבוה יותר, קרי: תוצאות (פוליטיות).

יש לתת את הדעת שבמדינה אחת נושא מסוים יכול להיחשב כטקטי ובמדינה אחרת הוא יחשב כאסטרטגי.

לדוגמא: טק"ק שמופנה כנגד ישראל יכול להיחשב כנשק אסטרטגי. מנגד, ברוסיה/ברה"ם הפעלת טק"ק נחשבת שימוש בנשק טקטי, שנתון לסמכות האוגדה (שהיא ברוסיה דרג טקטי).

**לא תמיד יש הלימה בין הצלחות טקטיות ואופרטיביות להצלחות אסטרטגיות.**

**שיעור מס' 2**

בעקבות שאלות:

הסיבה ללימודים תיאורטיים של אסטרטגיה היא האמונה שיש להם ביטוי ויישום פרקטי.

העובדה שיש שחקן לא מדינתי (לדוגמא דעאש) לא גורעת מהתיאוריה. האינטראקציה עם שחקן לא מדינתי היא גם אינטראקציה אסטרטגית.

גם אצל דעאש ניתן לזהות חלוקה לרמות של אינטראקציות אסטרטגיות.

מטרת העל – הקמת "חליפות אסלאמית עולמית". הם מתרגמים את המטרה העליונה לזירות מלחמה שונות: במזרח התיכון, באירופה, בארה"ב, אפריקה... כל אלה זירות גיאוגרפיות.

יש להן גם מבחר זירות פונקציונאליות: זירה כלכלית, זירה אידיאולוגית,...

את הדרג העליון בדעאש ממלא אל בגדדי.

באסלאם – החליף הוא שליח האל על פני האדמה.

אל בגדדי רואה את עצמו חליף. ניתן להקביל אותו לדרג המדיני.

בתחום הצבאי אל בגדדי הקים מטכ"ל. מי שסייע לו בהקמתו הם הגנרלים יוצאי צבא עיראק בתקופת סדאם חוסיין.

מתחת יש לו מפקדי שדה בזירות שונות. לעתים אנשים ממלאים פונקציה צבאית ומדינית כאחד.

ובהמשך נזהה רמות נוספות בשרשרת הפיקוד.

בישראל אנחנו מתמודדים יותר עם ארגונים כמו חמאס וחיזבאללה.

אל מול הרעיון המסדר של היריב אנחנו מנסים לבנות מענה.

דימה – כשאני מדבר על אפקטים אני מדבר על תוצאות. התוצר של המאמץ שלנו להשיג תכלית.

יש יחסי גומלין בין הרמות השונות.

בהמשך לאנאלוגיה של אדריכל ומהנדס, ניתן להוסיף ברמה הגבוה יותר את ה"יזם" מי שמביא את הרעיון.

ברמה הטקטית יש חזרתיות / שבלוניות.

ברמה האסטרטגית זה יותר אומנות – אין כללים ברורים.

מלחמה היא אלימות מאורגנת. בד בבד היא אמצעי להשגת מטרות מסדר גבוה יותר.

כל רמה דורשת התמקצעות שונה. יחד עם זאת יש צורך להכיר את כל הרמות ואת הייחודיות של כל אחת מהן.

בכל הרמות הללו יש גם "צד שני", שלא בהכרח ישתף פעולה, שינסה לאכוף את הרצונות שלו עלינו.

**למה החלטנו ללמד קורס כזה?**

למעשה משחר ההיסטוריה אנשים עוברים חוויות דומות בתחום של חשיבה אסטרטגית. מהרגע שהתחלנו לנהל את האלימות שלנו באופן מאורגן, ביקשנו להצטיין בזה. כך נוצר המקצוע שבו אנשים מפתחים תיאוריות בלחימה לפרקטיקנים.

כך נולד התחום של מחשבה צבאית.

ביוון העתיקה היו מלחמות בין ספרטה לאתונה, היו מלחמות הפולופונז, היו מלחמות מול האימפריה הפרסית.

מי שמתאר את מלחמות הפולופונז ומנסה להפיק מהן תובנות הוא טוקידידס.

באסיה יש לנו את סון-צו. זה ספר שנועד להכשיר בתחום הצבאי. הספר הוזמן על ידי האימפרטור (הקיסר) הסיני.

מצוינות לפי סון-צו היא להגיע ליעד ללא צורך להילחם.

בהודו יש הוגה דעות בשם קוטלה שכותב את ארתחשסתרא.

באיטליה יש לנו את מקיאוולי – "הנסיך".

תיאורטיקנים של חיל אויר – דואל ומיטשל

תיאורטיקנים מפורסמים של שריון – לידל הארט ופולר.

תיאורטיקנים מפורסמים של חיל הים – מהאן.

אחרי מלחמת העולם השניה הנושא (לימודי אסטרטגיה) הפך לדיסציפלינה אקדמית, וזאת בעקבות בעיות מעשיות שהעלו הפרקטיקנים.

לימודי אסטרטגיה הם חלק מלימודי מדעי החברה. מדע המדינה הוא חלק ממדעי החברה.

מדע המדינה מתחלק לשלושה אפיקים: (1) פוליטיקה פנימית (ממשל), (2) רעיון ופילוסופיה מדינית ו(3) יחסים בינ"ל.

לימודי אסטרטגיה הם חלק מיחסים בינ"ל, שכן המלחמות הם חלק מיחסים בינ"ל.

לימודי אסטרטגיה הם חלק ממדעי החברה וכוללים גם את הפתולוגיות שלהם.

**מה מטרתו של כל מדע?**

תיאור של תופעות, הסבר של תופעות, וחיזוי של תופעות.

סוגי מדעים:

מדעי הרוח, מדעי החברה, מדעים מדויקים.

בחלק מהמדעים התיאורים יותר מדויקים (מדעים מדויקים) ובחלק פחות מדויקים (מדעי הרוח), ובתווך מדעי החברה.

בכל הנוגע להסבר וחיזוי זה אף יותר מורכב בפרט במדעי הרוח ומדעי החברה.

אסטרטגיה היא חלק ממדעי החברה. היא לא מדע במובן המדעים המדויקים אלא אומנות בעלת משמעות פרקטית.

למדע יש חוקיות. במדע ניתן להוכיח באופן מדויק תשובה לבעיה.

באומנות אין תשובות נכונות. יש ריבוי פרשנויות. יש שינוי מתמיד. אין חוקים קבועים ומוכרים באומנות.

אם אנשים מוכשרים עוסקים בשיטתיות בנושא מסוים, יש לנו סיכוי יותר גדול להסתדר טוב יותר ביחס לצד השני.

אנחנו יכולים לשפר את יכולת האבחנה שלנו.

לימודי אסטרטגיה מנסים להקנות ארגז כלים, מתודות ואסכולות ביחס לבעיות מתחום היחסים הבינ"ל.

**שיעור מס' 3**

**חשיבה אסטרטגית והאופי המשתנה של המלחמה**

כדי להבין מדוע לתיאורטיקנים בתחום האסטרטגי יש קשיים היום, צריך לעשות מסע קצר בהיסטוריה.

התיאוריה נבנתה על בסיס פרקטיקה ואירועים היסטוריים.

בשיעור הזה נבצע מסע ל-200 שנים של היסטוריה צבאית. מה שקרוי התפתחות המלחמה בעת החדשה.

מחשבה אסטרטגית התפתחה בזיקה לבעיות אמתיות.

הרבה בעיות תפישתיות כבר זכו להתמודדות לפני עשרות שנים.

במהלך ה-200 שנים האחרונות נוצר הז'רגון המקצועי.

יש שלוש ספירות של מחשבה אסטרטגית צבאית:

* מלחמה קונבנציונאלית
* מלחמה בעידן הגרעין
* מלחמה היברידית / תת קונבנציונאלית

נתחיל בניתוח החשיבה ביחס למוסד המלחמה הקונבנציונאלית.

בחלק מהחשיבה האסטרטגית המודרנית יש המשכיות לחשיבה הקלאסית ובחלק יש שוני.

יש מגמה של שילוביות ורב ממדיות - מלחמה ואסטרטגיה יהפכו ליותר משולבות. המלחמה יותר ויותר תשלב דברים מתחומים שונים.

זה יהפוך את החשיבה האסטרטגית שלנו ליותר ויותר מורכבת.

כפועל יוצא מכך, נצטרך ללמוד את החשיבה המערכתית וגישת המערכות.

מוסד המלחמה יעשה מסע ממלחמות מוגבלות למלחמות טוטאליות וחזרה למלחמות מוגבלות.

**למה אנחנו מתחילים לספור רק מה-200 שנים האחרונות (עידן נפוליאון)?**

מלחמות וארגון הצבא (כמו גם ארגונים דומים אחרים) יבנו רק בתקופת נפוליאון.

בתקופת נפוליאון יש פריצת דרך באופי ניהול המלחמה הגם שלא היתה פריצת דרך טכנולוגית.

בתקופת נפוליאון יש שינוי ומעבר למלחמה המונית.

טוטאליות של המלחמה מתבצעת בשלושה ממדים: זמן, מקום והיקף (ובכלל זה מטרות ואמצעים).

לפני תקופת נפוליאון – המלחמות היו יותר מוגבלות.

לפני תקופה זו, עוצמת המלחמה היתה תלויה בקשר ישיר ביכולת המנהיג לרכוש "שירותי מלחמה". רב הצבאות עד תקופה זו היו צבאות שכירים. אחד הצבאות השכירים הכי טובים באירופה היה הצבא השוויצרי.

האפיפיור באותה עת שכר את הצבא השוויצרי לשם כך.

אחרי המהפכה הצרפתית יש שינוי. הרעיונות שעמדו מאחורי המהפכה - חירות, שוויון ואחווה.

המהפכה הצרפתית שמה את האזרח במרכז. אזרח בעל זכויות וחובות.

חלק מהחובות של האזרח הוא לשרת בצבא. הכוח המניע מאחורי הפעילות הצבאית השתנה.

נפוליאון מגייס המונים ומבקש להרחיב את ה"אימפריה" הצרפתית. הרעיון הוא לכבוש טריטוריה ולהפיץ את הרעיונות של המהפכה הצרפתית.

**איך מנהלים מיליוני אנשים?**

באותה תקופה צומח הרעיון איך לנהל את הצבא הגדול.

שימו לב שתרבויות משפיעות על האופן שבו בונים את הצבא.

בשלב הראשון בתקופת נפוליאון היה צריך לחלק את הצבא נוכח גודלו, לדיוויזיות, קורפוסים וארמיות, וכיו"ב.

על כל דרג יש לשים מפקד או מנהל.

**משפטים מפורסמים שמיוחסים לנפוליאון בהקשר של ארגון הצבא.**

"תלכו לפי רעם התותחים"

"צעידה מחולקת ולחימה מאוחדת".

המשמעות יש ללכת קרוב אחד לשני, כששומעים את תותחי הקרב, יש להתחבר לכוח הלוחם.

בתקופת נפוליאון מתחילה להתפתח המחשבה הלוגיסטית.

לאחר שכובשים את ספרד, הצבא מגלה שאין לו מספיק מזון. הצבא מלאים רכוש (מזון) מהאזרחים. האזרחים לא אוהבים את זה ומתחילים לנהל מלחמה קטנה נגד צבא נפוליאון – כך מתפתח המושג מלחמת גרילה.

נפוליאון מנסה להגיע לקרב השמדה אינטגרלי.

הקרב שבו נפוליאון מנצח אך מפסיד לבסוף את המלחמה הוא קרב בורדיניו. שנתיים לאחר מכן הוא מאבד את האימפריה.

ממלחמת נפוליאון המלחמה מתפתחת בעקבות המהפכה התעשייתית.

בעקבותיה מתפתח הרובה (rifle) ומאפשר לטעון את הקליעים מאחור, ולירות בקצב הרבה יותר גבוה ובצורה הרבה יותר מדויקת.

בהמשך מצליחים להפוך את הנשק לנשק אוטומטי עד למעבר למכונת ירייה.

במאה ה-19 משעבדים את המהפכה המדעית לטובת שימושים צבאיים.

מפתחים גם תותחים.

במקביל מתפתח הקיטור. בעקבות כך, מניידים אנשים ברכבות המונעות בקיטור. כמו כן יש גם ספינות קיטור לניוד כוחות גדולים.

כדי לאפשר פיקוד ושליטה למרחוק, רותמים המפקדים את השימוש בטלגרף.

המלחמה מתרחבת מבחינת הטוטאליות.

במקביל מתפתחות תופעות ושאלות שלא התמודדו איתן בעבר.

המלחמה עושה קפיצה ל-מוביליות אסטרטגית.

ההבנה העמוקה של הדברים בעצם נוצרת בתקופות מלחמות העולם.

בהתאם לקלאוזוביץ' – התקפה היא צורת הלחימה העדיפה (ביחס למגננה) וזאת מאחר שזו הדרך היחידה לאכוף את רצונך על הצד השני.

מלחמת העולם הראשונה היא המלחמה הטוטאלית הראשונה.

מספר ההרוגים הולך ומאמיר.

המלחמה נמשכת כ-4 שנים (1914 – 1918).

כדי לנצח במלחמה יש צורך בעורף חזק שיספק ציוד ואנשים.

העורף של המלחמה משרת את החזית. חלק מהאנשים מתחילים לאבד את האמון בצורה כזו של מלחמה ורואים בה מהלך לא רציונאלי.

מלחמת העולם הראשונה נקראה "מלחמת החפירות/השוחות".

בפועל התרגולת של השוחות לא מצליחה להביא להכרעה.

יש כאן משבר ידע. יש מצוקה מקצועית של התיאורטיקנים ושל האסטרטגים הצבאיים.

בערך ב-1916 מתחילים לחשוב על פתרונות אחרים:

* טנק
* גז
* מטוס

רב השיטות הללו לא עובדות בהתחלה.

הגז מושפע מכיווני הרוח ולעתים פועל על המתקיף לא פחות מאשר על המותקף.

טנק נועד לסייע במקור לחיל הרגלים. חיל הרגלים לא ידעו כל כך לעבוד איתו.

מטוסים נועדו במקור להעביר מודיעין לחיל הרגלים. רק בשלב מאוחר יותר מתחילים לעשות שימוש במטוסים לצרכי תקיפה.

האמצעים השונים הצריכו מחשבה כיצד לשלב בין כלל האמצעים שעמדו לרשות הכוחות. מיומנות של שילוב בין האש לתמרון הכוחות.

מלחמת העולם השניה הופכת להיות עוד יותר טוטאלית.

לתוך המלחמה נכנס השימוש בקשר רדיו.

הפיקוד והשליטה משתנה בצורה משמעותית בעקבות השימוש ברדיו.

**הדבר המשמעותי שמשתנה הוא הרעיון של פיקוד מכוון משימה.**

עוד דבר שניתן למצוא את הזרעים שלו בתקופות אלה הוא צוותים משולבים.

הרעיון הזה מאפשר לחלק מהשחקנים להשתפר בצורה משמעותית לקראת מלחמה עתידית.

בין מלחמת העולם הראשונה ומלחמת העולם השניה היה מרוץ למידה. מי שהצטיין בו היה גרמניה וברית המועצות.

הגרמנים פיתחו את הרעיון האופרטיבי של "בליץ קריג".

מ-1939 – 1941 הגרמנים כובשים כמעט את כל היבשת האירופית.

ברוסיה פיתחו את הרעיון של מלחמה עמוקה.

ברוסיה הסובייטית התפתח המונח של אומנות המערכה.

במלחמות העולם השניה משתכלל הרעיון של חיל האוויר, ויש אף כאלה שחושבים שכוח אווירי יכול להכריע מלחמה ללא צורך בכוח נוסף.

באותו זמן פועלים לפי הרעיון של מרכז כובד. קרי, יש רצון לפעול כנגד מרכז הכובד של היריב כדי להכריע אותו.

קפיצה נוספת בטוטאליות של המלחמה מתבצעת בתחום הגרעיני.

במקביל מתפתח הרעיון של הפצצה אסטרטגית.

הקרב של פרל הארבור הוא דוגמא לכך.

יש גם הפצצות שמטרתן לפגוע ברצון של הצד השני להילחם. הפצצה על לונדון, ברלין ודרזדן.

אחרי מלחמת העולם **הראשונה** – באירופה של בין המלחמות יש זרם ספרותי שלם שיוצאים נגד תופעת המלחמה. למשל ארנסט המינגווי.

מלחמת העולם השניה מובילה את מוסד המלחמה לשיא הטוטאליות שלה.

בסוף המלחמה ארה"ב מפציצה את יפן בשתי פצצות גרעיניות.

אבל השימוש הזה בעצם משנה את המחשבה הצבאית במובן של קלאוזוביץ'.

לצד המלחמה הקרה בין ברה"ם לארה"ב, היו מלחמות חמות במקומות אחרים בעולם (קוריאה, ויאטנם, המזרח התיכון)

במקביל יש גם התפתחות של לחימה תת קונבנציונאלית.

כל אלה יכולים להשתלב במסגרת עימות אחד.

העולם הופך להיות מאד מורכב.

המלחמה הפכה להיות אירוע רב ממדי ומאד מורכב, הגם שבחסות הגרעין היא הפכה להיות פחות טוטאלית.

הרמות השונות של אינטראקציה אסטרטגית הפכו להיות הרבה יותר שלובות.